b'\n_START_ARTICLE_\nKroja\xc4\x8dek hla\xc4\x8dek\n_START_PARAGRAPH_\nKroja\xc4\x8dek Hla\xc4\x8dek je knjiga pravljic, ki jo je leta 1970 napisal Leopold Suhodol\xc4\x8dan. V knjigi je zbranih deset kraj\xc5\xa1ih zgodbic. V vseh je glavni junak kroja\xc4\x8dek Hla\xc4\x8dek, ki re\xc5\xa1uje ostale nastopajo\xc4\x8de like. Predstavlja nam junaka, ki do re\xc5\xa1itve pride na preprost na\xc4\x8din (najve\xc4\x8dkrat s pripomo\xc4\x8dki za \xc5\xa1ivanje) in ne s pomo\xc4\x8djo nadnaravnih sil.\n_START_SECTION_\nO avtorju\n_START_PARAGRAPH_\nLeopold Suhodol\xc4\x8dan je bil rojen 10. avgusta 1928 v \xc5\xbdireh v Poljanski dolini. _NEWLINE_Med svojim pou\xc4\x8devanjem na osnovni \xc5\xa1oli Prevalje se je ukvarjal tudi s pisateljevanjem. Leta 1955 je iz\xc5\xa1la njegova prva knjiga Ognjeni mo\xc5\xbeje. Od leta 1957 do 1974 je opravljal slu\xc5\xbebo ravnatelja Osnovne \xc5\xa1ole Franja Goloba na Prevaljah, med letoma 1974 in 1977 pa je bil \xc5\xa1e urednik Kurir\xc4\x8dka ter od leta 1977 do 1980 \xc5\xa1e glavni in odgovorni urednik knji\xc5\xbenih izdaj zalo\xc5\xbebe Borec._NEWLINE_Umrl je 8. februarja 1980 na Golniku star 52 let. Pokopan je na Prevaljah.\n_START_SECTION_\nVsebina\n_START_PARAGRAPH_\nV knjigi Kroja\xc4\x8dek Hla\xc4\x8dek je objavljenih ve\xc4\x8d kratkih pravljic in sicer: Hi\xc5\xa1a iz gumbov; Vrvohodec; Tekma; Izgubljen\xc4\x8dek; Telefon; Kdo smo?; Razbojnik Cincin; Pot skozi gozd; Trgovci; Na\xc5\xa1e mesto.\n_START_SECTION_\nLiki v pravljici\n_START_PARAGRAPH_\nKroja\xc4\x8dek Hla\xc4\x8dek_NEWLINE_Kroja\xc4\x8dek Hla\xc4\x8dek je glavna oseba v knjigi. S svojim znanjem in iznajdljivostjo marsikomu pomaga iz stiske. Lik kroja\xc4\x8dka Hla\xc4\x8dka je zasnovan na osnovi prijateljstva in so\xc4\x8dutja do drugih. Bistvo prijateljstva je prikazano, ko vedno pomaga svojim trem prijateljem, Bredi, Binetu in Borku ter tudi ostalim, ki jih sploh ne pozna, vendar jih sre\xc4\x8da na cesti. Kroja\xc4\x8dek Hla\xc4\x8dek predstavlja lik, ki poudarja pravi\xc4\x8den na\xc4\x8din \xc5\xbeivljenja, brez slabih ljudi in brez \xc5\xa1kodo\xc5\xbeeljnosti. Hkrati ponazarja, da realno \xc5\xbeivljenje ni vedno tako, vendar se mu je vseeno z dobroto na preprost na\xc4\x8din mo\xc4\x8d upreti, ter dose\xc4\x8di to, da je vsakdan zaznamovan s sre\xc4\x8do in pravi\xc4\x8dnostjo._NEWLINE_Borko, Bine in Breda _NEWLINE_Borko, Bine in Breda so najbolj\xc5\xa1i prijatelji kroja\xc4\x8dka Hla\xc4\x8dka. V\xc4\x8dasih se nam zazdi, da je Hla\xc4\x8dek odrasla oseba, Borko, Bine in Breda pa so otroci. Ve\xc4\x8dkrat se znajdejo v neprijetni situaciji, npr. v zgodbi Na\xc5\xa1e mesto. Vsi trije so pripravljeni zapustiti mesto, ker se jim zdi dolgo\xc4\x8dasno. Ne zdi se jim, da bi se te\xc5\xbeavo dalo re\xc5\xa1iti druga\xc4\x8de kot s tem, da odidejo. Ve\xc4\x8dkrat ravnajo nepremi\xc5\xa1ljeno in be\xc5\xbeijo pred odgovornostjo._NEWLINE_Tinko in njegova mama _NEWLINE_Tinko in njegova mama nastopata v zgodbi Hi\xc5\xa1a iz gumbov. Sta obupana, ker sta brez strehe nad glavo in ne vesta, kje bosta \xc5\xbeivela. Obupano i\xc5\xa1\xc4\x8deta pomo\xc4\x8d pri sosedu in pri \xc5\xbeupanu, vendar jih oba zavrneta. Ko jima Hla\xc4\x8dek zgradi hi\xc5\xa1o sta mu iz srca hvale\xc5\xbena._NEWLINE_ Sosed Martin _NEWLINE_Sosed Martin je Tinku in njegovi mami obljubil, da ju bo vzel pod streho in zataji, ko pride do odlo\xc4\x8dilnega trenutka._NEWLINE_\xc5\xbdupan _NEWLINE_Tudi \xc5\xbeupan nastopa v zgodbi Hi\xc5\xa1a iz gumbov. Ko ga Tinko in njegova mama prosita za pomo\xc4\x8d pri iskanju strehe nad glavo, ju odlo\xc4\x8dno zavrne, reko\xc4\x8d naj po\xc4\x8dakata do pomladi. \xc5\xbdupan se ne meni za tuje probleme. Pomembno mu je, da je njemu lepo in se po\xc4\x8duti dobro. Omenjeno je, da pije \xc4\x8drno kavo, ki je znak presti\xc5\xbea._NEWLINE_Vrvohodec_NEWLINE_Vrvohodec nastopa v zgodbi z naslovom Vrvohodec. Ko ga kroja\xc4\x8dek Hla\xc4\x8dek sre\xc4\x8da, je slabe volje, ker se mu je strgala vrv nad trgom. Zdi se, da mu je hoja po vrvi najpomembnej\xc5\xa1a stvar v \xc5\xbeivljenju. Ko mu Hla\xc4\x8dek napne nit nad trgom, je nejeveren in nezaupljiv, saj misli, da se bo vrv strgala in ne bo zdr\xc5\xbeala njegove te\xc5\xbee. Na koncu, ko znova stopi na vrv, je spet sre\xc4\x8den._NEWLINE_ Mo\xc5\xbe z novim avtom _NEWLINE_Mo\xc5\xbe z novim avtom nastopa v zgodbi Tekma. Postavlja se s svojim rde\xc4\x8dim avtom in misli, da je najpomembnej\xc5\xa1i. Ne meni se za to, da se mu ljudje od strahu umikajo tudi na strehe. Izka\xc5\xbee se, da je nagle jeze in da ne mara, da se kdo nor\xc4\x8duje iz njega. To je razvidno, ko se Hla\xc4\x8dek po\xc5\xa1ali z njim in mu re\xc4\x8de, da mora splezati na svetilko, da vidi koliko je ura, \xc4\x8deprav ure sploh ni bilo._NEWLINE_Nej\xc4\x8dek in njegova mama_NEWLINE_Ti dve osebi nastopata v zgodbi Izgubljen\xc4\x8dek. Nej\xc4\x8dek je izredno radoveden in navihan fanti\xc4\x8d. Ko kroja\xc4\x8dek hodi za vrvico za gumbom in hkrati za Nej\xc4\x8dkom, leze \xc4\x8dez zasne\xc5\xbeeno streho, mimo dimnika, sko\xc4\x8di v sneg, mimo zasne\xc5\xbeene lokomotive, skozi tri hi\xc5\xa1e iz snega, nato dvakrat \xc4\x8dez cesto in nato \xc5\xa1e mimo \xc5\xa1estih sne\xc5\xbeenih mo\xc5\xbe. Vso to pot je pred njim z gumbom prehodil Nej\xc4\x8dek. Njegova mama pa se zanj zelo boji. Je skrbe\xc4\x8da in jo v jok spravi vsaka malenkost, ki bi se mu lahko zgodila. V glavi ima najhuj\xc5\xa1e mo\xc5\xbene scenarije kaj bi se lahko zgodilo Nej\xc4\x8dku._NEWLINE_Mili\xc4\x8dniki, gasilci, lovci, planinci _NEWLINE_Mili\xc4\x8dniki, gasilci, lovci in planinci nastopajo v zgodbi Izgubljen\xc4\x8dek. Tavajo in ga i\xc5\xa1\xc4\x8dejo po celem mestu, vendar ga nih\xc4\x8de ne najde. Gasilci med iskanjem pripeljejo v ovinek in  prevrnejo, zato v globokem snegu i\xc5\xa1\xc4\x8dejo izgubljen gasilski avto. Mili\xc4\x8dniki nastopajo tudi v zgodbi Razbojnik Cincin, kjer ravno tako brez uspeha, i\xc5\xa1\xc4\x8dejo razbojnika Cincina._NEWLINE_Razbojnik Cincin _NEWLINE_Razbojnik Cincin nastopa v zgodbi z istim naslovom. Je pravi razbojnik, ki pokrade vse, kar mu pride pod roke, ne glede na to, ali lahko vse skupaj sploh uporabi. Tako npr. pokrade ogromno klobukov, pa \xc4\x8deprav ima samo eno glavo. Ko ga na koncu s pomo\xc4\x8djo kroja\xc4\x8dka Hla\xc4\x8dka najdejo, mu izpraznijo vse \xc5\xbeepe, ki so izredno globoki in se notri najde ogromno stvari. \xc5\xbdepe mu nato za\xc5\xa1ijejo in okoli vratu obesijo zvon\xc4\x8dek, tako da ne more v \xc5\xbeep spraviti ni\xc4\x8desar ve\xc4\x8d, z zvon\xc4\x8dkom pa opozarja sam nase in ljudje to\xc4\x8dno vedo, kje se potika, da lahko pazijo na svoje stvari.\n_START_SECTION_\nIzdaje\n_START_PARAGRAPH_\nPravljica Kroja\xc4\x8dek Hla\xc4\x8dek je bila izdana leta 1970,1972, 1975, 1979, 1980 in 1991.'